‘સરબ‌િજત’ માટે રણદીપે ખૂબ જ મહેનત કરી છે. તે કહે છે કે ફક્ત અા ફિલ્મ માટે જ નહીં, પરંતુ મેં મારી દરેક ફિલ્મો માટે મહેનત કરી છે. ભલે હું ગેંગસ્ટર બન્યો હોઉ, ડોન કે પછી રાજા રવિ વર્મા જેવો પેઈન્ટર. સરબ‌િજતના પાત્ર માટે વજન ઘટાડવાની જરૂર હતી તો મેં તે પણ કર્યું. રણદીપ બીબા બોઈઝ નામની એક ક્રાઈમ થ્રિલર હોલિવૂડની ફિલ્મ કરી રહ્યો છે. તેની ડિરેક્ટર દીપા મહેતા છે. ‘સરબ‌િજત’ ઉપરાંત રણદીપ ‘દો લબ્ઝોં કી કહાની’ અને સલમાન સાથે ‘સુલતાન’ ફિલ્મમાં પણ જોવા મળશે.